Իսկ մի բան չե՞ք մոռանում, հարգելինե'րս, ավելի ճիշտ՝ երկու բան: Օրինակ այն, թե ինչի՞ համար եք ցանկանում գլխավորել Վանաձորը: Մոռացա՞ք` վանաձորցիների հոգսերը մեղմելու համար: Է, բա հիմա ինչո՞վ եք զբաղված: Հասկանալի է, որ այ երբ Վանաձորն ունենա իրական քաղաքապետ, ով իսկապես մտահոգված կլինի քաղաքի խնդիրների լուծմամբ, ով Վանաձորը կդարձնի Հայաստանի, ապա ողջ տարածաշրջանի թիվ մեկ քաղաքը, այ այդ ժամանակ էլ կլուծեք վանաձորցիների հոգսերը, բայց, տիկնա'յք եւ պարոնա'յք, վանաձորցիների հոգսերի մեղմումն այս ողջ պատմության մեջ վերջին հերթին լուծելու խնդի՞րն էր: Փաստորեն` այո: